[image: image7.png][image: Obsah obrázku Písmo, Grafika, snímek obrazovky, typografiePopis byl vytvořen automaticky]Tlačová správa From details to story: skoda-storyboard.com
For the latest news, follow us on our WhatsApp channel, 'What's up, Škoda?' 
INTERNAL
INTERNAL
INTERNAL

Škoda Epiq Sportline sa predstaví na autosalóne v Paríži
› Exkluzívna upútavka ponúka prvý pohľad na novú verziu kompaktného SUV crossoveru Škoda
› Parížsky autosalón je prvou medzinárodnou prehliadkou rozšíreného portfólia elektromobilov Škoda vrátane modelov Epiq a Peaq
› Modely Epiq a Peaq zákazníkom znásobujú možnosti výberu, celkový počet objednávok oboch vozidiel presiahol 70 000
› Od 13. do 18. októbra vystaví Škoda 15 vozidiel vrátane modelu Peaq pre Tour de France a ikonického vozidla Škoda 130 RS

Bratislava, 8. októbra 2026 – Škoda Auto na autosalóne v Paríži po prvý raz verejnosti predstaví model Epiq Sportline. Jeho premiéra sa uskutoční spolu s plne elektrickým modelom Peaq a návštevníkom ponúkne prvú príležitosť prezrieť si na jednom mieste kompletné portfólio elektromobilov značky Škoda. V stánku automobilky bude vystavený aj Peaq v podobe riaditeľského vozidla Tour de France a rovnako tak ikonická súťažná Škoda 130 RS, ktorá pripomenie tohtoročné 125. výročie Škoda Motorsportu.

Rozšírené portfólio elektromobilov ponúka zákazníkom väčší výber
Uvedením modelov Epiq a Peaq Škoda tento rok zdvojnásobila svoje portfólio plne elektrických vozidiel. Oba modely rozširujú ponuku na opačných koncoch portfólia elektrických modelov značky a zohrávajú dôležitú úlohu pri oslovovaní nových skupín zákazníkov. Kompaktný Epiq predstavuje nový dostupný vstupný model v ponuke batériových vozidiel Škoda, zatiaľ čo Peaq posúva vrchol elektrického portfólia ako nová vlajková loď značky ešte vyššie. Zákazníci prijali oba modely pozitívne a celkový počet objednávok presiahol 70 000.

Epiq sa po prvý raz predstaví verejnosti vo verzii Sportline
Hlavným bodom expozície značky Škoda na parížskom autosalóne bude nový Epiq Sportline. Najnovší člen tohto modelového radu prináša charakteristické výrazné dizajnové prvky verzií Sportline. Nový variant vystavený spoločne s modelom Peaq zdôrazňuje strategický význam elektrického mestského SUV crossoveru v súčasnom portfóliu elektromobilov značky Škoda.

15 vozidiel v stánku Škoda
V stánku Škoda v hale 4 si návštevníci budú môcť zblízka prezrieť aj súčasnú modelovú ponuku automobilky a ďalšie atraktívne exponáty vrátane modelu Peaq v podobe riaditeľského vozidla Tour de France alebo ikonickej Škody 130 RS. Legendárne súťažné vozidlo bude vystavené pri príležitosti 125. výročia Škoda Motorsportu.

Stánok Škoda na výstavisku Paris Expo Porte de Versailles bude verejnosti prístupný od 13. do 18. októbra.


Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

Video k téme:

	

	Škoda Epiq Sportline sa predstaví na autosalóne v Paríži
Škoda Auto po prvýkrát predstaví verejnosti na autosalóne v Paríži model Epiq Sportline. Exkluzívna upútavka ponúka prvý pohľad na novú verziu kompaktného SUV crossovera Škoda.

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

